ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id id id id id id id id id id ms id id hu id id hu en id id ms ms id id id id en ms tr ms ms ms id ms id id id id id id hbs_lat id id id id ms id id id id id ms id en id id id ms id id id ms id id id ms id id id hy hy hy ms ms en en en en en en en id id id id id en id id jv ms id id it es id id en id ms ms ms ms ms ms
Bayi Kerap Menangis Boleh Dipujuk Dengan Cara Ini, Barulah Tenang Ibu
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Mama Babah, Jangan Biarkan Bayi Menangis Tanpa Dipujuk, Cuba 5 Cara Ini!
Ditulis oleh Asyikin Md Isa Disemak pada 3 minggu lalu
Disemak secara perubatan oleh Panel Perubatan Hello Doktor
Bayi kerap menangis semasa tahun pertama kehidupan adalah perkara biasa. Ini kerana ia merupakan cara si kecil menyampaikan keperluan mereka.
Tidak dinafikan, kadangkala sebagai ibu bapa apabila perlu berdepan situasi tersebut, anda akan berasa nak marah tapi kena sabar. Berita baiknya, ada cara pujuk bayi menangis yang boleh anda cuba.
Untuk mendapatkan lebih banyak info tentang Keibubapaan, sila dapatkannya di sini.
Kenapa bayi kerap menangis?
Tangisan bayi adalah isyarat penting, satu-satunya alat komunikasi pada awal kehidupan mereka.
Normal untuk bayi menangis selama 2–3 jam sehari pada enam minggu pertama. Semasa tiga bulan pertama kehidupan, mereka akan menangis lebih banyak daripada masa lain.
Pelbagai perkara boleh menyebabkan bayi menangis, seperti:
Lampin yang kotor atau basah
Mahu didukung atau dipeluk
Terlalu panas atau terlalu sejuk
Bayi kerap menangis kerana kolik?
Sesetengah bayi menangis lebih banyak berbanding yang lain.
Bayi yang menangis lebih daripada tiga jam sehari, dengan kekerapan lebih daripada tiga hari seminggu dan berlanjutan sekurang-kurangnya tiga minggu mungkin mengalami kolik.
Kolik cenderung berlaku kepada bayi baru lahir. Biasanya, ia bermula apabila bayi berumur 2-5 minggu dan berakhir pada masa bayi berumur 3-4 bulan.
Walau ia mungkin menyebabkan rasa bimbang, tetapi kolik terjadi bukanlah kerana sesuatu yang anda lakukan atau tidak lakukan.
Pastinya anda pernah mendengar nasihat seperti “usah terlalu melayan setiap kali bayi kerap menangis” atau “biarkan bayi berhenti menangis sendiri”, betul tak?
Ini kerana menurut kepercayaan, jika dilayan dan dipujuk setiap kali si kecil menangis, mereka akan menangis lebih banyak atau dalam erti kata lain menjadi manja.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Malangnya, ia tidak berdasarkan sebarang bukti saintifik – yang mana bayi akan menjadi lebih manja. Namun sehingga ke hari ini, ia masih menjadi kepercayaan kebanyakan daripada kita.
Hakikatnya, anda tidak mungkin akan terlalu memanjakan si kecil, apatah lagi kepada bayi baru lahir.
Sekiranya bayi menangis, itu adalah tanda mereka memerlukan ibu bapanya. Seandainya anda memberi respons yang baik dan konsisten dengan cara memujuk bayi menangis, ia membantu mereka mengetahui bahawa dunia adalah tempat yang selamat.
Di samping itu, si kecil juga akan berasa disayangi dan secara tidak langsung akan menyumbang kepada perkembangan positif mereka.
Sebaliknya, jika bayi dibiarkan menangis tanpa dipujuk, ini akan membuatkan mereka:
Cara pujuk bayi menangis
Tidak dinafikan dalam keadaan tidak cukup tidur dan keletihan, kita sebagai ibu bapa pasti akan berasa nak marah tapi kena sabar. Ini kerana seperti dijelaskan pada awal tadi tangisan adalah cara si kecil untuk berkomunikasi.
Berita baiknya, terdapat cara yang boleh anda lakukan bagi memujuk dan menenangkan mereka.
Salah satu cara pujuk bayi menangis adalah dengan mendukung si kecil dalam pelukan atau diletakkan di dalam rocking chair dan melakukan gerakan perlahan. Ia boleh memberikan impak mendamaikan dan menenangkan.
Biasanya pada bulan-bulan pertama kehidupan, si kecil masih tidak tahu cara untuk menenangkan diri. Jadi, dengan membawa mereka menaiki kereta atau menggunakan kereta sorong juga boleh membantu menghentikan tangisan.
Suka untuk diingatkan, jika bayi tertidur semasa anda mencuba sebarang teknik ini, pastikan anda kembali meletakkan si kecil untuk tidur secara terlentang.
Bedung dapat atasi bayi kerap menangis
Membedung bayi turut dapat meredakan tangisan mereka kerana boleh memberikan keselesaan dan membuatkan si kecil berasa lebih selamat.
Kaedah lain seperti kangaroo care – sentuhan kulit ke kulit antara ibu dan bayi yang dipakaikan lampin serta diselimuti – dapat membuatkan si kecil selesa.
Penggunaan mesin white noise atau hingar putih adalah pilihan terbaik untuk meniru bunyi yang biasa didengar bayi semasa di dalam kandungan.
Jika tiada mesin ini, anda boleh menggunakan salah satu barangan rumah seperti kipas angin atau vakum. Tetapi pastikan ia tidak terlalu kuat.
Urutan bagus untuk bayi kerap menangis
Tanggalkan pakaian si kecil dan berikan urutan lembut. Elakkan penggunaan sebarang minyak atau losen sehingga bayi berusia sebulan.
Dalam masa yang sama, cuba untuk ‘berbual’ dengan tenang bersama si kecil.
Cara pujuk bayi menangis #Penyusuan & puting
Sesetengah bayi akan berasa tenang jika menyusu. Jadi anda boleh melakukan penyusuan susu badan sekiranya si kecil menangis.
Penggunaan puting kosong juga boleh membantu menenangkan diri mereka.
Perlu bertenang & sabar
Jika bayi kerap menangis setelah pelbagai cara telah dicuba, sebaiknya letakkan si kecil di tempat selamat seperti katil bayi dan masuk ke dalam bilik yang sunyi untuk beberapa minit.
Jika anda hilang kawalan dan beremosi, ambil masa beberapa minit untuk bertenang sebelum kembali memujuk si kecil. Sekiranya anda rasa nak marah tapi kena sabar, jangan sesekali menggoncang bayi.
Anda juga boleh mendapatkan bantuan pasangan dan ahli keluarga untuk cuba menenangkan si kecil.
Sekiranya masih tidak berjaya, disarankan untuk membawa si kecil melakukan pemeriksaan dengan pakar pediatrik bagi memastikan tiada masalah kesihatan pada bayi.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Responding To Your Baby’s Cries. https://www.healthychildren.org/English/ages-stages/baby/crying-colic/Pages/Responding-to-Your-Babys-Cries.aspx, Accessed on Sept 8, 2022
How to Comfort a Crying Baby. https://pathways.org/comfort-crying-baby/,  Accessed on Sept 8, 2022
What to Do When Babies Cry. https://kidshealth.org/en/parents/babies-cry.html, Accessed on Sept 8, 2022
Newborn behaviour: an overview. https://raisingchildren.net.au/newborns/behaviour/understanding-behaviour/newborn-behaviour#,  Accessed on Sept 8, 2022
How to Comfort a Crying Baby. https://www.urmc.rochester.edu/encyclopedia/content.aspx?contenttypeid=1&contentid=2686,  Accessed on Sept 8, 2022
Soothing a crying baby. https://www.nhs.uk/conditions/baby/caring-for-a-newborn/soothing-a-crying-baby/, Accessed on Sept 8, 2022
When Your Baby Won’t Stop Crying. https://www.helpguide.org/articles/parenting-family/when-your-baby-wont-stop-crying.htm,  Accessed on Sept 8, 2022
Aduh...Kenapa Baby Menangis Aje Ni? Pening Kepala Mama
Tiba-tiba Si Manja MENANGIS Masa Tidur, Apa Mama Perlu Buat? Cuba Lakukan 7 Cara Ini
Ditulis oleh Asyikin Md Isa Disemak pada 3 minggu lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.